Document ID: 32005R0516

KOMISSION ASETUS (EY) N:o 516/2005,
annettu 31 päivänä maaliskuuta 2005,
sokerialan tuotantomaksuista markkinointivuonna 2004/2005 ennakkoon maksettavien yksikkömäärien vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001 (1) ja erityisesti sen 15 artiklan 8 kohdan,
sekä katsoo seuraavaa:
(1)
Sokerialan kiintiöjärjestelmän soveltamista koskevista yksityiskohtaisista säännöistä 20 päivänä helmikuuta 2002 annetun komission asetuksen (EY) N:o 314/2002 (2) 6 artiklassa säädetään, että yksikkömäärät, jotka sokerin-, isoglukoosin- ja inuliinisiirapinvalmistajien on maksettava kuluvan markkinointivuoden tuotantomaksuista ennakkoon, on vahvistettava ennen 1 päivää huhtikuuta.
(2)
Tuotantomaksut on arvioitu 60 prosenttia suuremmiksi kuin asetuksen (EY) N:o 1260/2001 15 artiklan 3 ja 5 kohdassa tarkoitettu perusmaksun enimmäismäärä ja B-maksun enimmäismäärä. Asetuksen (EY) N:o 314/2002 7 artiklan 1 ja 2 kohdan mukaisesti sokeriin ja inuliinisiirappiin sovellettaviksi perusmaksun ja B-maksun ennakoiksi olisi vahvistettava 50 prosenttia kyseisistä enimmäismääristä. Mainitun artiklan 3 kohdan mukaisesti isoglukoosiin sovellettavaksi perusmaksun ennakoksi olisi vahvistettava 40 prosenttia sokerille arvioidusta perusmaksun yksikkömäärästä.
(3)
Sokerin hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Markkinointivuonna 2004/2005 asetuksen (EY) N:o 314/2002 6 artiklan 1 kohdan b alakohdassa tarkoitetuiksi yksikkömääriksi vahvistetaan:
a)
A- ja B-sokerin perustuotantomaksun ennakon osalta 6,32 euroa tonnilta valkoista sokeria;
b)
B-sokerin B-maksun ennakon osalta 118,48 euroa tonnilta valkoista sokeria;
c)
A- ja B-isoglukoosin perustuotantomaksun ennakon osalta 5,06 euroa tonnilta kuiva-ainetta;
d)
A- ja B-inuliinisiirapin perustuotantomaksun ennakon osalta 6,32 euroa tonnilta kuiva-ainetta vastaavalta määrältä sokeria/isoglukoosia;
e)
B-inuliinisiirapin B-maksun ennakon osalta 118,48 euroa tonnilta kuiva-ainetta vastaavalta määrältä sokeria/isoglukoosia.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 2005.

Labels: 7
17
15